《满庭芳·北斗将移》
宋代·佚名

北斗将移，西风已半，蓂馀一叶阶前。左弧呈瑞，非雾亦非烟。见说长庚入梦，当年此际产英贤。谁知得，平生高尚，五福自然全。肯堂，夸盛事，一新轮奂，适际荣迁。有重重喜庆，贺客骈阗。从此燕居笑语，称觞处，好展华筵。频祝愿，室家相庆，富寿百千年。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。